Panagiotes Curumples

Panagiotes Eleutherii f. Curumples, Neograece Παναγιώτης Ελευθερίου Κουρουμπλής (Matsucii in Aetoloacarnania die 2 Octobris 1951 natus), est politicus Graeciae.

Panagiotes Curumples, e familia Graecorum Ponticorum ortus, annum agens undecimum eruptione vetusti Germanorum pyroboli excaecatus est. Alumnus est scholae iurisprudentiae Universitatis Athenarum. Legatus est ad Parlamentum Graecum pro factione Socialistarum a die 22 Septembris 1996 ad 29 Iunii 2011, deinde sine factione, mox autem pro factione SYRIZA a die 9 Aprilis 2012. A die 27 Ianuarii 2015 ad 28 Augusti 2015 minister valetudinis meruit, a die 23 Septembris 2015 minister rerum internarum, sed a die 5 Novembris 2016 minister rerum nauticarum, primo ministro Alexio Tsipra.

 Nexus externi 
 Vita apud Parlamentum Graecum

Categoria:Nati 1951
Categoria:Homines vivi
Categoria:Politici Graeciae
Categoria:Alumni Universitatis Athenarum
Categoria:Excaecati